cyanic-selkie/wikianc huggingface dataset:
Avestisk
Avestisk er et østiransk språk som døde ut om lag 800 år f.Kr. Sammen med gammelpersisk er det det eldste iranske språk vi kjenner. Iranske språk er en del av den indo-iranske språkgruppe, som er den store østlige grein av indoeuropeiske språk. Andre språk på denne greina er sanskrit. Avestisk er har klare likhetstrekk med både sanskrit og gammelpersisk.
St. Helena
Administrativ inndeling
St. Helena er delt inn i åtte distrikter, alle med egne samfunnshus. Distriktene fungerer som valgkretser, hvor de fire mest befolkede har to representanter hver til den rådgivende forsamlingen, og de resterende distriktene har en representant hver. St. Helenas åtte distrikter :
Avestisk
Språket ble brukt i Avesta, zoroastrismens hellige bok, til hymner og dikt. Det kan deles i to perioder, gammelavestisk og nyavestisk. Trolig ble gammelavestisk brukt av Zarathustra selv. Det regnes å være fra om lag 1000 før Kristus og være i slekt med sanskrit som er brukt i Veda-skriftene i India. Nyavestisk deles i to grupper: Originalt nyavestisk, som var i bruk til om lag 800 år før Kristus og kunstig nyavestisk, som ble brukt av prestene i senere tider til å skrive nye tekster.
St. Helena
Avkolonisering
St. Helena står på FNs liste over ikke-selvstyrte områder.
FNs spesialkomité for avkolonisering overvåker implementeringen av Erklæringen om uavhengighet for koloniland og -folk og følger den politiske utviklingen i St. Helena. Storbritannia er som administrasjonsmakt forpliktet til å rapportere til avkoloniseringskomiteen. Storbritannia argumenterte i 2012 for at FNs spesialkomite for avkolonisering ikke lenger fylte noen relevant rolle for de britiske oversjøiske territoriene, som den britiske regjeringen viser til har indre selvstyre og burde vært fjernet fra listen over ikke-selvstyrte områder. Samtidig anerkjente Storbritannia territorienes rett til selv å bestemme sin framtid. Regjeringssjefene i de britiske oversjøiske territoriene ble i desember 2012 enig om en felleserklæring som ba avkoloniseringskomiteen stryke de territoriene som ønsket det av listen over ikke-selvstyrte områder.
Generalsekretær Ban Ki-moon bekreftet i august 2013 FNs forpliktelse til arbeidet med å få slutt på kolonialisme og tok til orde for uavhengighet for de gjenværende ikke-selvstyrte områdene. Samtidig anerkjente han at folket i de ikke-selvstyrte områdene ikke nødvendigvis ønsker uavhengighet, men la vekt på at de må få et valg. FN anser retten til selvstyre folket i et område som St. Helena har, for å være oppfylt dersom folket fritt kan velge mellom tre alternativer: 1) bli en selvstendig stat, 2) bli en assosiert stat i tilknytning til en annen uavhengig stat, eller 3) bli helt integrert i en annen, uavhengig stat.
Næringsliv
St. Helena har sin egen valuta, sankthelensk pund, som er i paritet med britisk pund. Myndighetene på St. Helena produserer sine egne mynter og sedler, som i utformingen er lik sine britiske motstykker, men har lokale illustrasjonsbilder. Steder som aksepterer kredittkort og debetkort, er begrenset, men mange utsalgssteder aksepterer britisk pund.
Øyas eneste kommersielle bank er Bank of Saint Helena, som ble etablert i 2003 ved Bank of St. Helena Ordinance. 1. april 2004 var banken i drift. Banken har filialer i Jamestown på St. Helena og Georgetown på Ascension og banken tok over virksomhetene til St. Helena government savings bank og Ascension Island Savings Bank, som deretter opphørte. På St. Helena finnes det ingen minibanker og Bank of St. Helena tilbyr ikke nettbank til sine kunder.
Neal Foulds
Neal Foulds (født 13. juli 1963) er en engelsk tidligere profesjonell snookerspiller og nåværende kommentator innen sporten.
I dag jobber Foulds som kommentator for flere ulike tv-stasjoner og også et veddeselskap.
Bolt (1994)
Bolt er en dramafilm produsert fra 1994, regissert av Henri Colline.
Handling
Historien følger en tøff og barsk motorsykkel-fører fra New Jersey ved navn Bolt, som er på ferd over hele landet på vei vestover. Men underveis møter han sin tidligere konkurrent Billy Niles.
Bente O. Skogvang
Bente Ovedie Skogvang (født 17. august 1962) er en tidligere norsk fotballdommer som representerer Elverum Fotball. Skogvang begynte å dømme i 1980, hun har vært FIFA-dommer siden 1995 og hun var dommer i Toppserien mellom 1986 og 2007. Hun dømte VM i Sverige 1995, OL i Atlanta 1996 og EM i Tyskland 2001.
Skogvang er pr. 2010 den siste norske dommer som har vært hoveddommer i et seniormesterskap for kvinner.
Fylkesvei 3252
Fylkesvei 3252 går mellom Klevjerhagen og Gutu i Holmestrand kommune. Veien er 1,2 km lang.
Frem til 2019 hadde veien betegnelsen fylkesvei 956 (Vestfold).
Glee
Glee er en amerikansk musikalsk drama- og komiserie for ungdom som gikk på Fox fra 2009 til 2015. Den handlet om et show-kor (også kjent som glee club), «New Directions», på den fiktive skolen William McKinley High School i Lima i Ohio. Mye av handlingen foregikk også i New York.
Serien ble laget av Ryan Murphy, Brad Falchuk og Ian Brennan, som først tenkte at Glee skulle bli en film.
I Norge ble serien sendt på TV 2 Bliss, og den første episoden ble sendt 15. desember 2009.
Cory Monteiths død
Sesong 5 måtte planlegges på nytt da det kom frem i juli 2013 at skuespilleren til hovedrollen Finn Hudson var funnet død på et hotellrom. Dødsårsaken var en rusoverdose. Dette ble en stor tragedie blant Glee-fansen, og mange sier at det aldri vil bli det samme uten. Karakteren hans Finn Hudson døde en gang etter episoden "Tina In The Sky With Diamonds" men før "The Quarterback". Det var planer om at karakteren hans skulle dø av en overdose slik som Monteith gjorde, men producerne ble enige om at det hadde blitt for morbid for fansen og skuespillerne. Årsaken til Finn Hudsons død er ukjent og vil nok sannsynligvis forbli det.
Musikk og dans/koreografi
Glee inneholder flere musikalnumre som fremføres i serien. Sangene kan blant annet kjøpes hos iTunes Store, og flere egne album med sanger fra serien har blitt gitt ut av plateselskapet Columbia Records. Musikken fra Glee har blitt en stor kommersiell suksess, med over tretten millioner solgte digitale singler og over fem millioner album solgt. I tilknytning til serien er det også gitt ut DVD-er og Blu-rayer, bokserier, iPad-applikasjoner og et karaokespill for spillkonsollet Wii.
Det er flere listetopper som synges av figurene i serien. Det er regissøren Murphy som er ansvarlig for å velge de sangene som fremføres, og han forsøker å holde en balanse mellom topplistesanger og egne sanger for serien. Om dette har han uttalt; «Jeg vil at det skal være noe for enhver i alle episodene. Det er en vanskelig miks, men balansen er svært viktig.» Sangvalgene er også en integrert del av manuset til serien, for som Murphy forklarer; "Hver episode har et kjernetema. Etter at manuset er skrevet, vil sangene bli valgt for å hjelpe til med å føre handlingen i episoden fremover." I den andre sesongen ble det brukt flere Topp 40-sanger, i et forsøk på at serien skulle appellere mer til litt eldre publikum.
Det var kun en liten andel av dem som ble forespurt som takket nei til at musikken kunne bli brukt i serien, blant annet Bryan Adams, Guns N' Roses og Coldplay. Sistnevnte ombestemte seg i juni 2010 slik at Glee likevel fikk tilgang til deres musikk. Adams twitret på Twitter at produsentene av Glee aldri hadde forespurt ham, og oppfordret programskaperne til å ringe ham. Musikeren Billy Joel tilbød mange av sangene sine for showet. Noen artister har også tilbudt serien å bruke sangene sine uten vederlag.
Glee blir koreografert av Zach Woodlee og inneholder mellom fem og åtte nummer per episode. Umiddelbart etter at Murphy har valgt en sang, blir rettighetene klarert av musikkansvarlig P. J. Bloom og musikkprodusent Adam Anders arrangerer sangen slik at den kan passe til serien. Sangene er spilt inn på forhånd av skuespillerne, mens Woodlee finner passende dansetrinn, som så blir lært til besetningen og til slutt blir filmet. Så lages studioversjoner av sangene. Denne prosessen begynner mellom seks og åtte uker før hver episode filmes, og kan avsluttes så sent som dagen før episoden skal filmes. Hver episode koster ca. 3 millioner amerikanske dollar å produsere, og det kan ta opp til 10 dager å filme et resultat som er tilfredsstillende. I slutten av 2010 avslørte Bloom at prosessen hadde blitt enda kortere, og at de nå ikke trengte mer enn et par uker. For den andre sesongen ble serieskaperne tilbudt sanger som ennå ikke fra sluppet på markedet fra både musikere og plateselskap, slik at produksjonen kunne starte til og med før sangrettighetene ble klarert.
Nominasjoner, priser og utmerkelser
I løpet av den første sesongen mottok Glee jevnt over overstrømmende omtale i alle land det ble sendt, og ble et fenomen særlig blant barn og ungdom. Den første sesongen ble nominert til nitten Emmy Awards, fire Golden Globe Awards, seks Satellite Awards og femtisju andre priser. Serien vant blant annet Golden Globe for beste TV-serie (musikal eller komedie), og Emmy awards til både Jane Lynch, gjesteartist Neil Patrick Harris, samt for Murphys regi av pilotepisoden. I 2011 vant serien igjen Golden Globe for beste TV-serie (musikal eller komedie). I tillegg vant både Jane Lynch og Chris Colfer en Golden Globe for h.h.v. beste kvinnelige/mannlige birolle i miniserie eller TV-film. I tillegg ble både Matthew Morrison og Lea Michele også nominert for beste kvinnelige/mannlige birolle.
Marinens Flyvevæsen
Marinens Flyvevæsen var Danmarks sjømilitære flystyrke fra 1913 til oktober 1950 da Marinens Flyvevæsen ble assimilert av det selvstendige danske flyvåpen; Flyvevåbnet.
Glee
Nominasjoner, priser og utmerkelser
Chris Colfer og Lea Michele vant hver sin «People's Choice Award» i 2013 for beste mannlige og kvinnelige skuespiller i en komisk serie.
Lea Michele vant beste kvinnelige skuespiller på «Teen's Choice Awards»       Hvor også serien vant beste komisk serie hvor samtidig Lea Michele godtok sin "award". Cory Monteith ble nevnt av flere av skuespillerne, Lea Michele takket også fansen for dems støtte for henne og sa at Cory vil bli i fansen og skuespillernes hjerter og at han ikke ville bli glemt.
Marinens Flyvevæsen
Den 17. juli 1910 krysset den danske flypioneren Robert Svendsen Øresund fra Kløvermarken til Limhamn. Fra å være et upålitelig leketøy viste flymaskinen seg å være interessant for militæret i Danmark og Sverige.
I november samme år anmodet Marineministeriet Det Aeronautiske Selskab om å utdanne sjøoffiserer til aeroplanførere. Den 14. desember 1911 begynte de første tre elevene på utdannelsen og i mars året etter mottok Marinen et Henry-Farman biplan, døpt Glenten. Medio januar 1913 ble 'Marinens Flyveskole' offisielt opprettet og i april mottok man to Donnet-Leveque-sjøfly.
I starten hørte flyene til Undervandsbaads- og flyvebaadsafdelingen men i 1923 ble Marinens Flyvevæsen en selvstendig enhet under Marinen.
Minnesota Vikings
Minnesota Vikings er et profesjonelt amerikansk fotballag basert i Minneapolis, Minnesota. Laget er et medlem av National Football League (NFL), hvor de spiller i National Football Conference i divisjonen NFC North. Vikings var et ekspansjonslag i NFL i 1960 og spilte sin første sesong i 1961. Laget er oppkalt etter vikingene i Skandinavia, som reflekterer den store skandinavisk-amerikanske kulturen i Minnesota. Laget spiller hjemmekamper i U.S. Bank Stadium i Downtown East i Minneapolis.
Vikings har et sammenlagresultat på, den høyeste seierprosenten i seriespill og i serie- og sluttspill kombinert blant lag i NFL som aldri har vunnet et Super Bowl, og har også flest turer til sluttspillet, flest divisjonstitler og (delt med Buffalo Bills) turer til Super Bowl. De har også flest conference-titler av lag som aldri har vunnet et Super Bowl, og er ett av tre (med Pittsburgh Steelers og Los Angeles Rams) som har nådd conference championships hvert tiår siden 1970-tallet.
Historie
Profesjonell fotball i Minneapolis-Saint Paul-området ("Twin Cities") begynte med Minneapolis Marines/Red Jackets, et NFL-lag som spilte på 1920- og 30-tallet. Et nytt profesjonelt lag dukket ikke opp i området før i august 1959, da forretningsmennene Bill Boyer, H.P. Skoglund og Max Winter ble tildelt et lag i den nye American Football League (AFL). Fem måneder senere, i januar 1960, etter press fra NFL, gikk eiergruppen sammen med Bernard H. Ridder Jr. tilbake på avtalen med AFL og ble tildelt NFLs 14 lag, som begynte å spille i 1961. Ole Haugsrud ble lagt til i eiergruppen fordi han på 20-tallet hadde solgt Duluth Eskimos tilbake til ligaen mot 10 % i et fremtidig lag i Minnesota. Laget fra Haugsruds tidligere high school, Central High School i Superior, Wisconsin, ble også kalt Vikings og hadde et lignende uniformdesign og lagfarger.
Mellom lagets første sesong i og  spilte laget hjemmekamper i Metropolitan Stadium i Bloomington. Vikings holdt treningsleir om sommeren ved Bemidji State University fra 1961 til 1965. I 1996 ble treningsleiren flyttet til Minnesota State University i Mankato. Treningsleiren ved Minnesota State var en av de lengstvarende treningsleirene i NFL og huskes som en del av lagets storhetstid. Vikings spilte hjemmekamper i Hubert H. Humphrey Metrodome i Minneapolis fra 1982 til 2013. Vikings spilte sin siste hjemmekamp i Metrodome den 29. desember 2013, da de slo Detroit Lions 14-13 i sesongavslutningen.
Siden lagets første sesong i 1961 har Vikings hatt en av de høyeste seierprosentene i NFL. Per 2021 har laget vunnet minst tre kamper i hver sesong, med unntak av 1962, og er ett av bare syv lag i NFL med minst 15 seiere i et seriespill. Vikings har vunnet en NFL Championship, i 1969, før ligaen slo seg sammen med American Football League (AFL). Siden sammenslåingen i 1970 har laget kvalifisert seg til sluttspillet 28 ganger, tredje mest i ligaen (bak Dallas Cowboys og Pittsburgh Steelers). Laget har spilt i Super Bowl IV, VIII, IX, og XI, men har ikke vunnet noen av dem. De har også tapt de siste seks NFC Championship-kampene siden 1978. Laget har 15 medlemmer i Pro Football Hall of Fame.
1960-tallet
Laget fikk navnet Minnesota Vikings den 27. september 1960; navnet skulle reflektere Minnesotas posisjon som et senter for skandinavisk-amerikansk kultur. Vikings startet en energisk markedsføringskampanje fra begynnelsen av som førte til nesten 26 000 solgte sesongkort og et gjennomsnittlig tilskertall på 34 586, 85% av Metropolitan Stadiums kapasitet på 40 800, den første sesongen. Met Stadim ble eventuelt utvidet til 47 900. Bert Rose, tidligere Public Relations Director for Los Angeles Rams, ble valgt som lagets første General Manager. Jakten på en hovedtrener gikk gjennom flere kandidater, som Ara Parseghian, hovedtrener ved Northwestern Wildcats, assistent ved philadelphia Eagles Nick Skoric og Bud Grant, som da holdt til i CFL, men det var Eagles quarterback Norm Van Brocklin som fikk jobben 18. januar 1961. Van Brocklin hadde nettopp avsluttet spillerkarrieren sin med en seier mot Green Bay Packers i NFL Championship Game 1960.
Som et nytt lag fikk Vikings første pick totalt i NFL Draft i 1961, hvor de plukket opp running back Tommy Mason fra Tulane. I sin første seriespillkamp slo Vikings Chicago Bears 37-13 i sesongåpningen i. Laget tapte sine neste syv kamper og avsluttet sesongen 3-11. Vikings fortsatte 60-tallet med flere dårlige sesonger, og hadde et sammenlagtresultat for tiåret på 32-59-7, med kun én positiv sesong (8-5-1 i ).
7. mars 1967 byttet Vikings quarterback Fran Tarkenton til New York Giants mot et draft pick i første og andre runde i 1967, et i første runde i 1968 og et i andre runde i 1969. Med disse plukket Minnesota opp Clinton Jones og Bob Grim i 1967, Ron Yary i 1968 og Ed White i 1969. 10. mars 1067 ble Bud Grant ansatt som erstatning for Van Brocklin, som hadde sagt opp 11. februar 1967. Grant hadde tidligere ledet Winnipeg Blue Bombers til fire Grey Cup Championships på ti år i Canadian Football League. På slutten av 60-tallet hadde Vikings bygget opp et sterkt forsvar som ble kjent som Purple People Eaters, ledet av Alan Page, Carl Eller, Gary Larsen og Jim Marshall. Forsvaret sikret Vikings sin første Central Division-tittel i, og sin første tur til sluttspillet.
I avsluttet Vikings sesongen 12-2. Laget vant 12 kamper på rad etter å ha tapt i sesongåpningen mot New York Giants, som var den lengste seierrekken i én sesong på 35 år. Vikings slo Cleveland Browns 27-7 i det siste NFL Championship før sammenslåingen den 4. januar 1970 i Metropolitan Stadium. Vikings ble det første expansion-laget i moderne NFL som vant et NFL Championship Game, og tjente med det en plass i Super Bowl IV; Vikings tapte derimot 23-7 mot Kansas City Chiefs. Sesongens MVP ble Joe Kapp, som kastet syv touchdowns mot Baltimore Colts - som fremdeles er en NFL-rekord; Kapp nektet derimot å ta imot prisen med begrunnelsen "There is not one most valuable Viking... there are 40 most valuable Vikings!"
1970-tallet
Laget fortsatte å dominere i (da i den nye NFC Central-divisjonen) og, og nådde sluttspillet begge årene. I 1971 vant Alan page NFL Most Valuable Player Award, utdelt av Associated Press. Han var den første forsvarsspilleren som fikk prisen.
27. januar 1972 byttet Vikings Norm Snead, Bob Grim, Vince Clements samt et pick i første runde i 1972 og 1973 til New York Giants for å få tilbake Fran Tarkenton. Til tross for at Tarkenton og WR John Gilliam forbedret lagets pasningsspill avsluttet Vikings sesongen 7-7. 19. februar 1973 døde medeieren Bill Boyer, og ble erstattet i lagets styre med svigersønnen Jack Steele.
Vikings vant de første ni kampene sine i og avsluttet sesongen 12-2. Ved slutten av sesongen nådde de lagets andre Super Bowl, Super Bowl VIII, hvor de tapte mot Miami Dolphins 24-7 i Rice Stadium i Houston, Texas.
Vikings vant igjen divisjonstittelen i med et sesongresultat på 10-4. I sluttspillet kom Vikings ut på toppen mot St. Louis Cardinals 30–14 og Los Angeles Rams 14–10 i et kjølig Metropolitan Stadium. Vikings spilte i sitt andre Super Bowl på rad, Super Bowl IX (tredje totalt), hvor de igjen tapte, denne gangen mot Pittsburgh Steelers 16-6 i Tulane Stadium i New Orleans den 12. januar 1975.
Vikings nådde Super Bowl XI, lagets tredje Super Bowl (fjerde totalt) på fire år, hvor de møtte Oakland Raiders i Rose Bowl i Pasadena, California den 9. januar 1977. Vikings tapte nok en gang, 32-14.
I vant Vikings divisjonstittelen i Central Division med et sammenlagtresultat på 9-5 og gikk videre til sitt fjerde NFC Championship på fem år, men tapte mot Dallas Cowboys, som gikk videre til å vinne Super Bowl, 23-6 i Texas Stadium.
Vikings nådde knapt sluttspillet i med et sesongresultat på 8-7-1, men ble slått ut tidlig av Rams 34-10 i Los Angeles, som tidligere hadde tapt mot Vikings i lagenes fire siste møter i sluttspillet (i 1969, '74, '76 og '77). Quarterback Fran Tarkenton pensjonerte seg etter sesongen, og holdt da ligarekorder for pasningsforsøk (6 467), completions (3 686), yards (47 003) og touchdowns (342).
I desember 1979 ble byggingen av Hubert H. Humphrey Metrodome begynt i Minneapolis.
1980-tallet
15. mai 1981 flyttet Vikings inn i et nytt bygg i Eden Prairie, med lagets kontorer, garderober og treningsområde. Komplekset fikk navnet "Winter Park", etter Max Winter, en av grunnleggerne av Vikings som var lagets president fra 1965 til 1987. Vikings spilte sin siste kamp i Metropolitan Stadium den 20. desember, -sesongens siste kamp, hvor de tapte 10-6 mot Kansas City Chiefs.
Vikings spilte sin første kamp i det nye stadionet i en sesongoppkjøringskamp i mot Seattle Seahawks den 21. august 1982, hvor Minnesota vant 7-3. Joe Senser scoret den første touchdownen i Metrodome etter en 11 yard-pasning fra Tommy Kramer. Den første seriespillkampen i Metrodome var åpningskampen i 1982 den 12. september, hvor Vikings slo Tampa Bay 17-10. Året markerte begynnelsen på Joey Browners tiårige periode som en dominerende defensive back i NFL. Vikings slo St. Louis Cardinals 28-10 den 6. august 1983 i Wembley Stadium i London i den første internasjonale kampen i NFL.
Bud Grant pensjonerte seg 27. januar 1984, med et sammenlagtresultat på 151-87-5 (.632) i 17 sesonger med laget, som han ledet til 12 sluttspill, 11 divisjonstitler, og fire Super Bowls. Les Steckel, som var offensive assistant med Vikings i fem sesonger, ble lagets tredje hovedtrener. Steckel, som kom til Vikings i 1979 etter å ha vært en assistent med 49ers, var den yngste hovedtreneren i NFL i 1984, 38 år gammel. Vikings tapte 13 kamper i Steckels første sesong, lagets dårligste resultat noensinne, og etter at han fikk sparken etter sesongen kom Bud Grant tilbake den 18. desember 1984 for å bli Vikings sin hovedtrener igjen.
6. januar 1986, etter -sesongen, pensjonerte Bud Grant seg igjen, denne gangen permanent. Da han pensjonerte seg var han den 6. mest vellykkede hovedtreneren i NFLs historie med 168 seiere, inkludert kamper i sluttspillet. I 18 sesonger ledet han Vikings til et sammenlagtresultat på 158-96-5 i seriespill. Assistant Coach for Vikings Jerry Burns ble utpekt til lagets fjerde hovedtrener 7. januar 1986. Han hadde vært vikings sin offensive coordinator fra 1968 til 1985, en periode hvor laget vant 11 divisjonstitler og nådde fire Super Bowls. I sin første sesong, bak NFL Comeback Player of the Year Tommy Kramer, gikk Vikings 9-7, deres første positive sesong på fire år. 2. august 1986 ble Fran Tarkenton den første spilleren som hadde tilbragt mesteparten av sin karriere med Vikings som fikk en plass i Pro Football Hall of Fame.
1990-tallet
3. desember 1991 annonserte jerry burns at han skulle pensjonere seg ved slutten av sesongen. I sine seks sesonger som lagets hovedtrener hadde Burns et sammenlagtresultat på 52-43 (.547). Dennis Green ble utpekt til lagets femte hovedtrener, etter å ha vært hovedtrener ved Stanford University fra 1989 til 1991. Green vant 10 divisjonstitler, nådde sluttspillet åtte ganger og NFC Championships to ganger, med et sammenlagtresultat på 97-62, i sine ti sesonger med Vikings. Vikings hadde dermed den femte høyeste seierprosenten ut av alle lagene i NFL i seriespill på 90-tallet.
1998
var et minneverdig år for laget. Med et spektakulært angrep ledet av quarterback Randall Cunningham (som erstattet en skadet Brad Johnson), running back Robert Smith, wide receiver Cris Carter, og nykommer Randy Moss, satte Vikings en NFL-rekord med 556 poeng, i en sesong hvor de fikk minst 24 poeng i hver eneste kamp. Vikings avsluttet sesongen 15-1, med det eneste nederlaget mot Tampa Bay Buccaneers (27-24) i uke 9. I sluttspillet vant Vikings 41-21 mot Arizona Cardinals, og var favoritter i NFC Championships mot Atlanta Falcons, som hadde gått 14-2 i seriespillet. Ved slutten av fjerde kvarter lå det uavgjort mellom de to lagene, og til tross for at Vikings vant myntkastet før ekstraomganger vant Atlanta med et 38 yard field goal fra Morten Andersen. Vikings ble det første laget i NFLs historie til å gå 15-1 i seriespillet og ikke nå Super Bowl. Falcons tapte i Super Bowl XXXIII mot John Elway og Denver Broncos.
2000-tallet
Vikings startet tiåret med en divisjonstittel og nådde NFC Championship, hvor de tapte 41-0 mot New York Giants. Sesongen etter slet de og avsluttet sesongen 5-11. Laget nådde sluttspillet igjen i 2004, men vant ikke en divisjonstittel igjen før i 2008. Siden sammenslåingen har 2000-tallet vært det dårligste tiåret i lagets historie.
2001–2005
Etter å ha avsluttet -sesongen 5-11 ble hovedtrener Dennis Green kjøpt ut til tross for flere suksesser med laget. Mike Tice var hovedtrener i sesongens siste kamp, hvor Vikings tapte 19-3 mot Baltimore Ravens. Tice fikk beholde stillingen etter sesongen, men klarte ikke å lede Vikings til et sluttspill før i 2004. I 2002, som et resultat av ligaens omorganisering da Houston Texans ble lagt til i ligaen, endret divisjonen navn til NFC North.
I -sesongen nådde Vikings nesten sluttspillet, men sjansene ble knust med et tap mot Arizona Cardinals, som også markerte den første gangen i sesongen at laget ikke ledet divisjonen. Vikings ble det andre laget i NFLs historie til å ikke nå sluttspillet etter å ha vunnet de første seks kampene i sesongen, etter Washington Redskins i 1978.
I nådde Vikings sluttspillet, hvor de slo rivalene Green Bay Packers i Wild Card-runden 31-17 i de to lagenes første møte i sluttspillet. Vikings ble med seieren det andre laget i NFLs historie til å vinne en kamp i sluttspillet etter å ha en seierprosent på .500 i seriespill (St. Louis Rams gjorde det samme dagen før). I divisjonsrunden ble Vikings slått av Philadelphia Eagles.
Etter 2 seiere i sesongens første syv kamper i mistet Vikings quarterback Daunte Culpepper til en kneskade som holdt ham på benken ut sesongen. Vikings avsluttet sesongen 9-7, men året huskes best for hendelser relatert til laget som skjedde av banen. I oktober var 17 av lagets medlemmer med på et festcruise på Lake Minnetonka. Festen skapte en skandale da medier rapporterte at flere av spillerne hadde vært involvert i seksuelle aktiviteter med prostituerte som hadde blitt flydd inn for anledningen. Fire spillere ble siktet i forbindelse med festen.
Mike Tice ble etter 2005-sesongen erstattet med Brad Childress, en av flere store personalendringer utført av den nye eierskapsgruppen, ledet av Zygi Wilf.
2006–2008
Minnesota begynte -sesongen 4-2, men ved sesongslutt hadde de stillingen 6-10, og fikk syvende pick i NFL Draft i 2007; med det plukket de opp Adrian Peterson fra University of Oklahoma.
Petersons første touchdown kom etter en 60-yard pasning mot Atlanta Falcons i den første kampen i hans karriere. Mot Chicago Bears i uke 6 satte Peterson rekorden for All-Purpose yards (rushing, receiving og kick returning) i én kamp (361 totalt, 224 rushing). I uke 9 satte Peterson NFL-rekorden for rushing yards i én kamp satt at Jamal Lewis i 2003 med 296 yards mot San Diego Chargers. Til tross for at Viking vant fem kamper på rad midt i sesongen, avsluttet de med to nederlag og hadde et sammenlagtresultat på 8-8, som ikke var nok til å nå sluttspillet.
I uke 13 i mot Bears satte Gus Frerotte og Bernard Berrian for en lagrekord med en 99-yard touchdown pasning. Vikings sikret divisjonstittelen i NFC North da de slo New York Giants 20-19 i uke 17 i. 4. januar 2009 tok Vikings imot Philadelphia Eagles i Wild Card-runden, lagets første hjemmekamp i sluttspillet på åtte år. Eagles holdt ledelsen fra halftime til kampen var over, og slo Vikings 26-14.
2009–2010
18. august 2009 annonserte Vikings at quarterback Brett Favre, som frem til 2007 hadde spilt for divisjonsrivalene Green Bay Packers i 16 år, hadde skrevet en toårig kontrakt verdt $25 millioner med laget.
5. oktober 2009 spilte Vikings hjemme mot Packers i Favre sin første kamp mot sitt forrige lag. Vikings vant 30-23 under en Monday Night Football-kamp, og stod 4-0 i sesongen. Favre ble den første quarterbacken i NFLs historie til å slå alle 32 lagene i NFL som startende quarterback. Kampen hadde over 21,8 millioner seere på TV, som slo en tidligere rekord på kabel-TV fra en kamp mellom Eagles og Dallas Cowboys i 2008 (18,6 millioner).
Vikings sikret andre seed i sluttspillet med en seier mot New York Giants i uke 17, med et sammenlagtresultat på 12-4, lagets beste siden 2000 og deres første sesonge med 11 seiere eller mer siden 1998. I divisjonsrunden slo Minnsota Dallas 34-3, og gikk videre til lagets niende NFC Championships, og lagets første siden 2000. Vikings spilte borte mot Saints i Louisiana Superdome, hvor de tapte 31-28 etter ekstraomgenger, hvor Saints vant myntkastet og sikret seieren med et 40-yard field goal med sin første possession.
I den første uken av -sesongen møtte Vikings de regjerende mestrene, New Orleans Saints. Vikings tapte kampen 14-9. Etter to tap på rad mot Chicago Bears og Green Bay Packers (31-3), fikk hovedtrener Brad Childress sparken. Med Leslie Frazier som midlertidig hovedtrener vant Vikings to kamper på rad, borte mot Washington Redskins og hjemme mot Buffalo Bills.
En vinterstorm i desember samme år tvingte NFL til å flytte kampen den 12. desember mot New York Giants til mandag i Ford Field. På grunn av reparasjoner på taket av metrodome spilte Vikings i TCF Bank Stadium mot Chicago Bears den 20. desember. Den 26. desember annonserte NFL at kampen mot Philadelphia Eagles ble utsatt til tirsdag 28. desember på grunn av den pågående snøstormen, den tredje kampen på rad som ble utsatt eller flyttet, og den første gangen en NFL-kamp ble holdt på en tirsdag siden 1964. Vikings avsluttet sesongen 6-10.
2011–2013
Etter å ha vært midlertidig hovedtrener i forrige sesongs seks siste kamper (med et resultat på 3-3) ble defensive coordinator Leslie Frazier offisielt utpekt til hovedtrener 3. januar 2011, med en treårig kontrakt. 17. januar pensjonerte Bregg Favre seg for tredje gang. Frazier gjorde store endringer i trenerstallen, han sparket offensive coordinator Darrell Bevell og ansatte Mike Singletary som linebackers coach og Bill Musgrave som ny offensive coordinator. Laget avsluttet -sesongen 3-13, lagets dårligste resultat sammen med 1984-sesongen.
Etter en seier mot Packers i sesongavslutningen i gikk Vikings til sluttspillet som sjette seed i NFC, men tapte i Wild Card-runden i en omkamp mot Packers, 24-10, i Lambeau Field. Vikings måtte bruke reserven Joe Webb kampen etter at Ponder skadet armen sin i kampen uken før. Peterson ble senere utpekt til MVP etter 2 097 rushing yards, nest mest i én sesong i NFLs historie.
I -sesongen avsluttet Vikings 5-10-1, uten en eneste seier på bortebane. Dette var lagets siste sesong i Metrodome, og Frazier fikk sparken etter seriespillet var over.
2014–2019
Laget ansatte tidligere defensive coordinator for Cincinnati Bengals Mike Zimmer som Fraziers erstatning som hovedtrener den 16. januar 2014. Norv Turner, tidligere offensive coordinator for Cleveland Browns, erstattet Bill Musgrave, og George Edwards erstattet Alan Williams som defensive coordinator. Running back Adrian Peterson fikk bare spilt én kamp i seriespillet før NFLs kommissær Roger Goodell satte han på kommissærens unntaksliste på grunn av hans pågående rettssak om barnemishandling. 16. april 2015 annonserte ligaen at Peterson skulle få spille igjen fra 17. april 2015. Vikings avsluttet sesongen 7-9, med bare én seier mot andre lag i divisjonen, men quarterback Teddy Bridgewater satte en lagrekord for seiere for en nykommer startende quarterback. 3. januar 2016 slo Vikings divisjonsrivalene Green bay Packers 20-13, og sikret med det sin første divisjonstittel siden 2009. Vikings avsluttet -sesongen 11-5, og med tredje seed i sluttspillet møtte de Seattle Seahawks, hvor de tapte 10-9 etter at Blair Walsh bommet på et 27-yard field goal i den tredje kaldeste kampen i NFLs historie.
I NFL Draft i 2016 plukket Vikings opp den tyske wide receiveren Moritz Böhringer i sjette runde, den første gangen en europeisk spiller hadde blitt draftet av et lag i NFL uten å ha spilt amerikansk fotball på noe annet nivå i Nord-Amerika. Etter at Teddy Bridgewater pådro seg en kneskade under sesongoppkjøringen i 2016 byttet Vikings til seg quarterback Sam Bradford fra Philadelphia Eagles for et pick i første runde og et betinget pick i fjerde runde i 2017, som kastet 20 touchdowns, 5 interceptions, 3 877 yards og ledet Vikings til et sesongresultat på 8-8.
Om sommeren 2017 annonserte eierne av Vikings at de skulle avslutte den 52 år gamle tradisjonen med å holde sommerens treningsleir i Mankato, Minnesota i Minnesota State University, da de bygde nye hovedkvarterer og treningsfasiliteter i Eagan, Minnesota, hvor Northwest Airlines tidligere hadde kontorer. Konstruksjonen skulle være ferdig innen våren 2018.
Vikings vant divisjonstittelen for andre gang på tre år i 2017, med et sesongresultat på 13-3 som sikret andre seed for NFC i sluttspillet. I divisjonsrunden møtte de New Orleans Saints, i en kamp som radioverten Paul Allen for KFAN 100,3 senere kalte for 'Minneapolis Miracle'. Vikings nådde NFC Championship, hvor de tapte 38-7 mot Philadelphia Eagles, som gikk videre til å vinne Super Bowl LII.
Den 15. mars 2018 signerte quarterback Kirk Cousins en 3-årig kontrakt med $84 millioner garantert. Signeringen gjorde Cousins til den beste betalte spilleren i amerikansk fotball.
Den 22. september 2019 sikret Vikings sin 500. seier i en kamp mot Oakland Raiders, med et sammenlagtresultat på 500–427–11. Laget avsluttet 2019-sesongen 10–6 og sikret en plass i wildcardrunden av sluttspillet. Vikings overrasket med en 26–20 seier over New Orleans Saints i første runde, men tapte 10–27 mot San Francisco 49ers i divisjonsrunden.
2020–2021
Etter et tap mot New Orleans Saints på 1. juledag var det ikke lenger mulig for Vikings å nå sluttspillet i 2020. I 2020 avsluttet Vikings sesongen 7–9, lagets første tapende sesong siden 2014 og andre under Zimmer.
I 2021 gikk Vikings glipp av sluttspillet for andre år på rad etter et 37–10 tap mot Green Bay Packers i uke 17. Etter en 31–17 seier over Chicago Bears i uke 18 og et sesongresultat på 8–9 fikk hovedtrener Mike Zimmer og general manager Rick Spielman sparken 10. januar 2022.
Logo og uniformer
Fra lagets debut i 1961 til 1995 forble Vikings' logo og uniformer omtrent uendret. Laget har to primærlogoer som reflekterer Minnesotas skandinaviske kulturarv, hvor den ene består av profilen til en blond nordboer, mens den andre består av en hvit hornhjelm.
25. april 2013 avduket Minnesota VIkings lagets nye uniformer under sitt årlige NFL Draftparty.
Mellom 1969 og 1973 hadde Vikings en alternativ lilla trøye uten striper som ble brukt på varme dager.
Laget fikk et nytt uniformdesign i 2006, den første store endringen i lagets 46-årige historie. Lagfargene forble like, men det ble lagt til trimlinjer på utsiden av skuldrene og ermene, samt sidene av trøyene og buksene. I tillegg ble hornene på hjelmene mer markante. Både hvite og lilla bukser var inkludert i det nye uniformdesignet; de lilla buksene har ikke blitt brukt ofte siden 2007, men ble brukt to ganger i 2010.
Laget brukte sorte armbånd i de siste fire kampene i til ære for Jack Nelson, en assistenttrener som døde i løpet av sesongen. I 1985 brukte laget et 25-års emblem på trøyene. I 1989 brukte de et "40 for 60"-emblem til ære for laget som vant NFL Championships i 1969. De brukte et 35-års emblem i 1995, og like emblemer for 40-årsjubileumet i 2000 og 45-årsjubileumet i 2005. I 1999 brukte de et emblem til ære for assistenttrener Chip Myers som døde i offseason, og i 2001 for Korey Stringer. VIkings, i likhet med andre lag, brukte spesielle emblemer for NFLs 50- og 75-årsjubileumer i 1969 og 1994.
Laget brukte også klistremerker som viste initialene til offensive line coach Tony Sparano, "TS", i -sesongen, etter at Sparano døde like før sesongstart.
Den 24. desember 2022 brukte Vikings hvite uniformer på hjemmebane i seriespill for første gang i en kamp mot New York Giants. Som del av uniformene malte laget logoen i målsonene hvit med lilla elementer, og oppfordret også tilskuerne å kle seg i hvitt.
Lilla uniformer
NFL introduserte «Color Rush»-uniformer for alle de 32 lagene i -sesongen, i hovedsak for bruk under Thursday Night Football-kamper. Vikings' uniform var helt lilla med gullfargede nummer og striper på buksene, som ble brukt i uke 13 på hjemmebane mot Dallas Cowboys. Etter at ligaen avviklet «Color Rush»-programmet i 2018 har disse uniformene blitt lagets alternative uniformer og er kjent som «Primetime Purple». Vikings bruker kun disse kampene når de spiller torsdagskamper. I 2019-sesongen brukte de disse uniformene på en torsdag for første gang i en kamp mot Washington Redskins. Under wildcard-kampen mot New Orleans Saints i 2019 brukte Vikings uniformene igjen; de brukte da de vanlige hjemmeuniformene med de lilla bortebuksene. Etter seieren i den kampen har de brukt samme uniform i kamper mot Saints to ganger, i 2020 og 2022.
Til tross for at laget ikke hadde noen torsdagskamper i 2020 ble drakten brukt i en ettermiddagskamp mot Dallas Cowboys. Året etter ble de brukt i en torsdagskamp mot Pittsburgh Steelers.
I 2023 avduket Vikings throwback-uniformer basert på lagets lilla uniformer på 1960-tallet, med gullkant på numrene. Uniformen kombineres med de nåværende lilla hjelmene, med grå ansiktsskjold og avbildninger av horn.
Maskoter
Etter flere mislykkede forsøk på å utvikle en offisiell maskot introduserte Vikings endelig Viktor the Viking under 2007-sesongen. Laget hadde lenge uttrykt et ønske om en maskot som i hovedsak ville appellere til lagets yngre tilhengere. Viktor the Viking, en muskulær, blond mann med bart, brukte en Vikings-trøye med #1 og en stor Vikings-hjelm med horn og en liten gul nesebeskytter.
Fra 1970 til 1992 kledde lastebilsjåføren Hub Meeds seg ut som en viking og var lagets maskot. Meeds ba om å få bli lagets maskot etter at han ved et uhell ble sluppet inn på banen under Super Bowl IV.
Fra 1994 til 2015 var lagets maskot Ragnar (spilt av Joseph Juranitch) og var basert på den legendariske vikingen Ragnar Lodbrok. Juranitch innrømmet at han var en eksentriker - han holder for eksempel verdensrekordern for raskester barbering med en øks, men barberte seg ikke etter at han vant stillingen som Ragnar som en av 3 000 søkere. Ragnar kjørte inn på banen før hver kamp kledd ut som en viking på en motorsykkel, mens en cheerleader kjørte inn på en snøskuter. Selv om han ikke hadde problemer med å konfrontere motstanderlagets spillere, som Chad "Ochocinco" Johnson, var han svak for Brett Favre mens quarterbacken var startende for rivalene Green Bay Packers. I 2015 annonserte Vikings at de ikke klarte å komme frem til en ny kontrakt med Juranitch, som ville ha $20 000 per kamp, og han mistet stillingen.
En annen maskot som var assosiert med VIkings var «Vikadontis Rex», en lilla dinosaur i skum. Vikadontis var den offisielle maskoten for Minnesota Vikings Children's Fund og deltok i Celebrity Mascot Olympics i 1995. Vikadontis ble pensjonert før -sesongen. Laget hadde også en "NFL Huddles"-maskot på midten av 80-tallet (relativt lik Viktor the Viking). Krazy George var også ansatt som en cheerleader fra 1982 til 1985.
Kampsang
«Skol, Vikings» er Minnesota Vikings' kampsang. Låten ble introdusert omtrent da laget ble stiftet i 1961. Sangen spilles av hver gang laget scorer en touchdown, field goal eller safety, ved slutten av hver half og når laget vinner.
Sangen "Purple and Gold" ble spilt inn i 2010 av Prince og skulle brukes som en ny kampsang for Vikings.
Helgahatter
Vikings' tilhengere er kjent for å ikle seg «Helgahatter», lilla hatter med hvite horn og blond flette, som ligner på hjelmene mange mener at vikingkrigere brukte. De originale hattene blir fremdeles produsert for hånd i Twin Cities-området.
Vikinghorn
Under hjemmekamper blir Vikings' Gjallarhorn blåst i under seremonier før kamper, en tradisjon som ble påbegynt i 2007. Dette har vært en mulighet for laget å hedre viktige personer med tilknytning til laget (som Randy Moss) samt kjente personer fra Minnesota (som Minnesota Duluth Bulldogs’ ishockeylag da de vant NCAA-tittelen). Det første hornet ble ødelagt like før laget skulle spille en sluttspillkamp mot Seattle Seahawks på hjemmebane på grunn av minusgrader (Vikings spilte da i Huntington Bank Stadium, som var utendørs). Bådde det første og det andre hornet ble laget av Todd Johnson, daglig leder i en lokal musikkbutikk.
Skol Chant
«Skol Chant» er et heiraop som blir brukt i U.S. Bank Stadium når Minnesota Vikings spiller. Tilhengerne løfter hendene over hodet og roper «Skol» i takt med en tromme. Heiaropet er en noe modifisert versjon av kampropet som brukes under Islands landskamper. Lignende versjoner av kampropet har blitt brukt av fotball- og rugbylag i Australia, Skottland og Frankrike.
Chicago Bears
Vikings’ rivalisering med Chicago Bears begynte da Vikings først ble med i ligaen i 1961. Vikings sikret en 37–13 seier på hjemmebane i det første møtet mellom lagene. De spiller begge i NFC North og møtes derfor to ganger hvert seriespill. Vikings leder sammenlagt 65–57–2, og lagene har kun møttes én gang i sluttspillet, da Bears vant 35–18 i wildcardrunden i 1994.
Detroit Lions
Vikings og Detroit Lions har møttes minst to ganger i året siden Vikings ble en del av Western Conference i 1961. De to lagene ble flyttet til NFC Central etter sammenslåingen av AFL og NFL i 1970, som ble omdøpt NFC North etter omorganiseringen i 2002. Dette er den eneste rivaliseringen i NFC North hvor lagene ikke har møttes i sluttspillet. Vikings leder sammenlagt, 80–41–2.
Green Bay Packers
Rivaliseringen mellom Vikings og Green Bay Packers begynte i, samtidig som de andre divisjonsrivaliseringene. Det blir også sett på som en av de mer intense rivaliseringene i NFL på grunn av noen intense kamper opp gjennom årene. Mange av collegelagene i delstatene (Minnesota og Wisconsin) har også produsert noen intense rivaliseringer i flere idretter, som mellom University of Wisconsin og University of Minnesota i Big Ten. Minneverdige øyeblikk inkluderer da Randy Moss moonet tilskuerne i Green Bay i den første sluttspillkampen mellom lagene (Vikings vant kampen) og da Packers’ tidligere stjernespiller Brett Favre gikk over til Minnesota. Packers leder sammenlagt 65–57–3, og begge lagene har vunnet en sluttspillkamp hver.
Dallas Cowboys/Los Angeles Rams
Vikings har også historiske rivaliseringer med Dallas Cowboys og Los Angeles Rams, spesielt på 1970-tallet. Cowboys og Rams er lagene Vikings har møttes oftest i sluttspillet, med syv kamper hver. Vikings ligger under 18–15 sammenlagt mot Dallas og har tapt fire av syv sluttspillkamper, men leder 27–18–2 over Rams med fem seiere i syv sluttspillkamper.
Sesongresultater
Tabellen under viser lagets resultater i seriespillet samt plassering i sluttspillet de siste fem årene. Vikings nådde sluttspillet i to av de fem siste sesongene inkludert en tur til NFC Championship Game–lagets første siden 2009–i 2017.
Merk: K = Kamper, S = Seiere, T = Tap, S–T% = Seierprosent
Pro Football Hall of Famere
skråskrift = tilbragte bare en mindre del av sin karriere med Vikings, og er i hovedsak innlemmet basert på prestasjoner med andre lag
50 Greatest Vikings (2010)
I forbindelse med lagets 50-årsjubileum annonserte Vikings en gruppe bestående av de 50 beste spillerne i lagets historie den 19. desember 2010.
All Mall of America Field Team (2013)
I anledning lagets siste sesong i Metrodome i 2013 annonserte Vikings en avstemning for å finne de beste spillerne i hver posisjon som hadde spilt for laget i løpet av tiden det hadde spilt i stadionet. De valgte 12 angrepsspillere, 11 forsvarsspillere, fire fra special teams og en hovedtrener.
Radio og TV
Vikings sin hovedstasjon på radio er KFXN-FM (100,3), som går under navnet "KFAN", som kanalen gikk under da de var på 1130 AM før de gikk til FM før 2011-sesongen; 1130 AM sender også kamper som KTLK
Kampene blir også sendt på "KFAN Radio Network" i Minnesota, Wisconsin, Iowa, Sør-Dakota og Nord-Dakota, samt flere andre stasjoner. Paul Allen har vært hovedkommentator siden -sesongen med Pete Bercich som analytiker, som hadde sin første sesong i 2007.
TV-sendinger for sesongoppkjøringskamper som ikke sendes på riksdekkende TV sendes på KMSP (kanal 9) i Twin Cities-området, sammen med KFANs radiosending, mens Fox Sports North sender senere, ikke direkte.
Per-Erik Larsson
Larsson vant en olympisk bronsemedalje i langrenn under vinter-OL 1956 i Cortina d'Ampezzo. Han var med på det svenske stafettlaget som kom på tredjeplass på 4 x 10 km bak Sovjetunionen og Finland, de andre på det svenske laget var Gunnar Samuelsson, Lennart Larsson og Sixten Jernberg.
Larsson ble verdensmester i langrenn 1958 i Lahtis på 4 x 10 m stafett.
Berg (Østfold)
Berg var et prestegjeld og en kommune i Østfold, fra 1967 en del av storkommunen Halden. Berg er nå et kirkesogn i Sarpsborg prosti.
Berg kommune (formannskapsdistrikt) ble opprettet da formannskapslovene trådte i kraft 1. januar 1838. Flere ganger ble deler av Berg overført til Halden kommune:
1. januar 1967 ble både Berg og Idd kommuner, med henholdsvis 9673 og 7213 innbyggere, innlemmet i Halden kommune.
Balutsji (språk)
Balutsji er et iransk språk som snakkes av balutsjerne i Afghanistan, Iran og Pakistan.
Svartstork
Svartstork (vitenskapelig navn Ciconia nigra, Linnaeus, 1758) er en fugl i familien storker.
Beskrivelse
Den har et langt, rødt nebb, lange, røde bein, er svart med hvitt bryst og hvit buk. Den er ca. 1 m høy med et vingespenn på ca. 1.8 m og veier omkring 3 kg. Ungfuglenes fjærdrakt er som de voksnes, men nebb og bein er grågule. Som alle storker flyr den med utstrakt hals. I motsetning til sin nære slektning storken (hvit stork) er svartstorken en sky og forsiktig fugl.
Inndeling
Inndelingen følger HBW Alive og er i henhold til Elliott (2018). Norske navn på arter følger Norsk navnekomité for fugl og er i henhold til Syvertsen et al. (2008, 2017). Eventuelle benevnelser i parentes er kun midlertidige beskrivelser, i påvente av et offisielt navn på arten.
Utbredelse
Fuglen forekommer i østre deler av Europa og Asia. Noen isolerte populasjoner finnes i sørvestre Spania og i det sørlige Afrika. Flesteparten av svartstorkene i verden er trekkfugler som overvintrer i subtropiske og tropiske områder i Afrika, India og Sørøstasia. Populasjonene i Spania og det sørlige Afrika er standfugler. På tross av disse standfuglpopulasjonene regnes arten som monotypisk og deles ikke opp i underarter.
Norden
Man konstaterte noen enkelte hekkinger på 1940- og 1950-tallet, men siden var den forsvunnet fram til 1992 da man konstaterte to hekkende par, i henholdsvis Skåne og Västergötland. Artens hekkestatus i Sverige idag er usikker. I 2004 ble en svartstork observert og fotografert ved Åsane i Rogaland.
Biotop
Svartstorken hekker i våtmarksområder med forekomster av gammel skog med bar- og løvtrær. Den kan også holde til i fjellområder med tilstrekkelig forekomst av elver og ferskvannssjøer, og ernærer seg primært av fisk, men eter også amfibier og insekter. Svartstorken bygger reir av kvister i høye trær og bruker reiret i flere år etter hverandre.